શહેરના નાના મૌવા રોડ ઉપર લક્ષ્મણધામ સોસાયટીમાં રહેતા વેપારી ગોપાલભાઈ રામજીભાઈ કાપડીયા નામના યુવાને માલવીયાનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત રાત્રે અગ્યારેક વાગ્યે રાજનગર ચોકમાં આવેલ બાલાજી પાન નામની દુકાને ફાકી ખાવા માટે ગયા હતા ત્યારે જ નાના મૌવામાં રહેતો નવદીપસિંહ દિલીપસિંહ જાડેજા અને ઘંટેશ્વરમાં રહેતા હરકિશન જાડેજા નામના બંને શખ્સો ચિક્કાર દારૂનો નશો કરીને ત્યાં ધસી આવ્યા હતા અને કોઈ કારણ વિના ગાળો ભાંડી જાનથી મારી નાખવાની ધમકી આપી છરીનો એક ઘા કમરમાં ઝીકી દેતા લોહી નીકળવા લાગતા પોતે ત્યાં ઢળી પડ્યા હતા બાદમાં હુમલાખોરો ત્યાંથી જોર જોરથી રાડો પાડી ગાળો ભાંડી ખુલ્લી છરી હાથમાં લઈને ભાગી ગયા હતા તેના આતંકથી બચવા માટે વેપારીઓએ દુકાનો અને હોસ્પિટલો પણ બંધ કરી દીધી હતી.